Find de seneste opdateringer om coronasituationen i vores liveblog nederst i artiklen Hvad ved vi? De syv nordjyske kommuner Læsø, Frederikshavn, Hjørring, Brønderslev, Jammerbugt, Thisted og Vesthimmerland vil fra fredag 6. november og fire uger frem blive underlagt følgende restriktioner, der går langt videre end hvad der er tilfældet i resten af landet: Regeringen vil lukke for al kollektiv transport . Kommunegrænserne ud af de syv kommuner lukkes ned for at begrænse mængden af mennesker, der færdes på tværs af kommunerne. Elever i 5. til 8. klasse skal fra mandag have fjernundervisning, oplyser statsministeren. Alle kulturaktiviteter, eksempelvis museer, teatre, biografer og biblioteker lukker for adgang for offentligheden. Alle idræts-, og fritids- og foreningsaktiviteter lukker ned. Fra lørdag skal serveringssteder, barer og restauranter lukke. Dog vil der være åbent for take-away. Alle borgere i de berørte kommuner skal testes. Alle covid-tests foretaget i kommunerne fra og med nu skal genom-testes for at undersøge omfanget af muteret virus. Der oprettes en task force som er dedikeret til situationen i de syv kommuner. Vuggestuer, børnehaver og grundskoler forbliver åbne. Offentlige og private arbejdspladser opfordres til at recucere deres aktivitet og arbejde hjemmefra i det omfang, det kan lade sig gøre. Dette går ikke ud over velfæd såsom plejehjem og sygehuse. Hvorfor indføres der restriktioner? Alle mink i Danmark skal aflives, da en mutation af coronavirus fundet i mink har spredt sig til mindst 12 mennesker og udgør en sundhedsrisiko, da den muterede virus måske ikke vil reagere på en kommende vaccine. Der er fundet en muteret version af coronavirus i enkelte borgere i de syv kommuner efter smitte fra mink. En kommende vaccine kan i værste fald ifølge Statens Serum Institut (SSI) vise sig at have dårligere eller ingen effekt på den muterede version af coronavirus, og derfor er det afgørende for regeringen, at smitten med den muterede virus ikke breder sig. Corona-situationen i Nordjylland lige nu: Den seneste opgørelse over antallet af indlagte i Nordjylland med covid-19 viser at 26 patienter er indlagt. Det er det højeste antal indlagte i Nordjylland siden midten af april. Der er den seneste uge blevet registreret 781 nye smittetilfælde i Nordjylland. Over halvdelen af disse er fundet hos borgere i Aalborg Kommune og her er børn og unge i skolealderen stærkt overrepræsenteret i sygdomsbilledet. Men Aalborg Kommune er altså ikke en af de kommuner, der bliver underlagt yderligere restriktioner. Følg udviklingen i corona-situationen minut for minut herunder.

Opsummering:
Pressemødet om de kommende restriktioner i Nordjylland er slut. Få overblikket over alle de nye regler, der gælder frem til 3. december.